የእናቶችና ሕፃናት አገልግሎት በኮሮና  ወረርሽኝ እንዳይስተጓጎል
 በዓለም የተፈጠረ ክስተት ሁሉ በእናቶችና ሕፃናት ላይ ጥላሸት መቀባቱ አይቀርምዛሬም የኮሮና ወረርሽኙ ለእናቶችና ሕፃናት ፈተናን ደቅኗል፣ በዓለም በኮቪድ 19 ወረርሽኝ ሥጋት ምክንያት ነፍሰጡር እናቶች በቤት መውለዳቸው እየጨመረ መምጣቱን ጥናቶች አሳይተዋል ኢትዮጵያስ የኮሮና ወረርሽኝ ሥጋቱ በወለዳቸው ፍርሃቶች የተነሳ የእናቶችና ሕፃናት ጤና ለፈተና ተጋልጦ ይሆን? ተግባሩ እንዴት እየተመራ ነው? ሥጋቱን ለመቀነስ ምን ርምጃዎች ተወሰዱ? በጤና ሚኒስቴር የእናቶችና ሕፃናት ጤና ኬዝ ቲም አስተባባሪ አቶ ዘነበ አካሌ እንዳሉት፣ የእናቶችና ሕፃናት ጤና አገልግሎቶች ከሌሎች የጤና አገልግሎቶች የበለጠ በወረርሽኙ ተጋላጭ ስለመሆናቸው የሚያሳይ መረጃ አለመኖሩን ገልፀው፣ እንደማንኛውም የሕብረተሰብ ክፍል ተጋላጭ እንደሆኑ ተናግረዋል ወረርሽኙ በመኖሩ ብቻ በቀጥታም ይሁን በተዘዋዋሪ ነፍሰጡር እናቶች ተጋላጮች ሊሆኑ እንደሚችሉ ሥጋት በመኖሩ ታቅዶበት እየተሠራ ነው ያሉት አቶ ዘነበ፣ በዚህ የተነሳም ነፍሰጡር እናቶች አስቀድሞ በሚፈጠሩ ሥጋቶችና ፍርሃቶች በቤታቸው መውለድን ሊመርጡ የሚችሉባቸው ሁኔታዎች ሊፈጠሩ እንደሚችሉ ጠቁመዋል። ለዚህ ደግሞ የኮሮና ቫይረስ ወረርሽኝ ስለመጣ ብቻ ሳይሆን የእናቶች በቤት ውስጥ መውለድ አገሪቱ ያልተሻገረችው ችግር ከመሆኑም በላይ 50 በመቶ እናቶች በቤታቸው እንደሚወልዱ ባለፈው ዓመት (እ.ኤ.አ 2019) የተደረጉ ጥናቶች እንደሚያሳዩ አብራርተዋል አቶ ዘነበ እንደተናገሩት፣ ወረርሽኙ እየበረታ ከመጣ ከተሞችን የሚያገናኙ መንገዶች እየተዘጉ የሚመጡ በመሆናቸውና ለአምቡላንሶችም መንገዶች ምቹ ባለመሆናቸው በነፍሰጡር እናቶች ክትትል ላይ እንከን ሊፈጥር ይችላል የሚል ተጨማሪ ሥጋት መኖሩንም አብራርተዋል ይሁን እንጂ የእናቶችና ሕፃናት ጤና አገልግሎቶች በምንም መንገድ መቋረጥ እንደሌለባቸው እምነት ተይዞ አገራዊ ሰነድ ተዘጋጅቶ ለክልሎች መላኩን ገልፀው፣ እነዚህ አገልግሎቶች በምንም መንገድ እንዳልተቋረጡና ሊቋረጡ እንደማይችሉ ሕብረተሰቡ ግንዛቤው ሊኖረው እንደሚገባ አብራርተዋል “አሁን ባለው ሁኔታ ምንም ችግር አይገጥምም፤ ነገር ግን ከዚህ የከፉ ሁኔታዎች ቢፈጠሩም የጤና ተቋማት አስፈላጊውንና በቂ ዝግጅት አድርገው ይሠራሉስለዚህ ነፍሰጡር እናቶች ይሄን አውቀው በምንም ተአምር በቤታቸው በመውለድ ራሳቸውንና ጨቅላ ሕፃናትን ለአደጋ ማጋለጥ የለባቸውም” ሲሉም አቶ ዘነበ ተናግረዋል እናቶች በቤታቸው ከወለዱ ምናልባትም የኮሮና ወረርሽኙ ከሚያደርሰው አደጋ የከፋ ሞት በጨቅላ ሕፃናት ላይ ሊፈጠር እንደሚችልም ሥጋታቸውን አልደበቁም ስለዚህ የቅድመ ወሊድ የወሊድ፣ የድህረ ወሊድ አገልግሎቶች ንጽሕናቸው የተጠበቁ የውርጃ አገልግሎቶች፣ የቤተሰብ ዕቅድ አገልግሎቶች፣ እና የሥርዓተ ምግብ አገልግሎቶች አሁንም ሆነ ወደፊት እንደማይቋረጡ አቶ ዘነበ አስታውቀዋል አቶ ወንድወሰን በላይነህ የዓለም ባንክ ጤና ጣቢያ ዋና ዳይሬክተር ናቸውእርሳቸው እንደሚሉት በዓለም ባንክ ጤና ጣቢያ ከወትሮው የተለየ አዲስ ክስተት አለመኖሩንና በጤና ጣቢያው ክትትላቸውን የሚያደርጉ ነፍሰጡር እናቶችና በአጠቃላይ የእናቶችና ሕፃናት ጤና አጠባበቅ እክል እንዳይገጥመው በቂ የጥንቃቄ ሥራዎች አስቀድመው መሠራታቸውን ተናግረዋል። በዚህ መሠረትም በጤና ጣቢያው ክትትል የሚያደርጉ እናቶች በቀጠሯቸው በሚመጡበት ወቅት አብረዋቸው የሚመጡ ሰዎች እንዲቀንሱ የማስተማር ሥራዎች ተሠርተዋል ብለዋልነፍሰጡሮች ክትትል የሚያደርጉባቸው መንገዶችም ሆነ ሕፃናቶቻቸውን የሚያስከትቡባቸው አሠራሮች ማህበራዊ ርቀትን በጠበቀና ከንክኪ በራቀ ሁኔታ እንዲከናወን የሚያስችል ምቹ ሁኔታ መፈጠሩንም አስረድተዋል። በቀጠሯቸው ዕለትም ካርድ ለማውጣትም ሆነ ለማስከተብ ወረፋ በመጠበቅ መተፋፈጎች እንዳይፈጠሩና ለኮሮና ተጋላጭ እንዳይሆኑ ሰፊ ሥራዎች መሰረታቸውን የጠቆሙት አቶ ወንድወሰን፣ የነፍሰጡሮች ክትትል የሚደረገው አራት ጊዜ በመሆኑ ክትትሉን ለመጀመሪያ ጊዜ ያደረጉ ነፍሰጡሮች ሙሉ ምርመራውን አድርገው የጤንነታቸው ሁኔታ ከተጓዳኝ ችግሮች የፀዳ ከሆነ ሁለተኛውን ክትትል አልፈው በሦስተኛው እንዲመጡ እንደሚደረግም ተናግረዋልቀጠሯቸውን ከማስረዘም ባለፈም አድራሻቸው በትክክል ተይዞ ክትትል እንደሚደረግላቸውና በእነሱ በኩልም ችግሮች ከገጠሟቸው እንዲደውሉ ይደረጋል ብለዋል። በዚህ አግባብ ምንም አይነት ሥጋቶች የሚፈጥሩ ሁኔታዎች እንዳይኖሩ ተደርጎ እየተሠራ በመሆኑ ምንም አይነት እንከን እንዳልገጠማቸው አስረድተዋልተጨማሪ ባለሙያዎች እንዲመደቡ በማድረግ በከፍተኛ ጥንቃቄ የሕፃናት ክትባቱም በመደበኛ ጊዜያቸው እየተሰጡ እንደሆነ የገለፁት ዋና ዳይሬክተሩ፣ በጤና ጣቢያው በወር ከ300 በላይ ነፍሰጡር እናቶች ክትትል እያደረጉ መሆኑን ጠቁመዋልበጤና ጣቢያው ባለፈው ዓመት ከ2256 በላይ ነፍሰጡር እናቶች መውለዳቸውን ዳይሬክተሩ አስታውሰዋል።አዲስ ዘመን ሚያዚያ 9/2012 ሙሐመድ ሁሴን